Document ID: 32008R0861

KOMISIJAS REGULA (EK) Nr. 861/2008
(2008. gada 2. septembris),
ar kuru atceļ Regulu (EK) Nr. 634/2008, ar ko nosaka samazinātus lauksaimniecības komponentus un papildu maksājumus, ko piemēro dažu tādu preču importam no Šveices Kopienā, kuru sastāvā ir piena produkti un uz kurām attiecas Padomes Regula (EK) Nr. 3448/93
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 6. decembra Regulu (EK) Nr. 3448/93, ar ko nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm (1), un jo īpaši tās 7. pantu,
tā kā:
(1)
Ar 2004. gada 26. oktobra Nolīgumu starp Eiropas Kopienu un Šveices Konfederāciju (2) 2. protokolu 1972. gada 22. jūlija Nolīgumā starp Eiropas Ekonomikas Kopienu un Šveices Konfederāciju aizstāja ar jaunu 2. protokolu, kas attiecas uz dažiem pārstrādātiem lauksaimniecības produktiem. Īstenojot minēto protokolu, EK un Šveices Apvienotā komiteja ar Lēmumu Nr. 1/2008 (3) grozīja vietējā tirgus salīdzināmās cenas no 2008. gada 1. februāra, tādējādi piemērojot maksājumus atsevišķu preču, kuru sastāvā ir piena produkti un uz kurām attiecas Regula (EK) Nr. 3448/93, importam Kopienā.
(2)
Tādēļ Komisijas Regulā (EK) Nr. 634/2008 (4) noteica samazinātus lauksaimniecības komponentus un papildu maksājumus, ko piemēro dažu preču, kuru sastāvā ir piena produkti, importam Kopienā.
(3)
Īstenojot 2. protokolu, EK un Šveices Apvienotā komiteja ar Lēmumu Nr. 2/2008 (5) grozīja vietējā tirgus salīdzināmās cenas no 2008. gada 1. augusta, tādējādi nosakot, ka protokola 3. panta 3. punktā minētie cenu kompensācijas pasākumi atbilst nullei. Tādēļ ar minēto datumu vairs nepiemēro importa maksājumus dažu preču, kuru sastāvā ir piena produkti un uz kurām attiecas Regula (EK) Nr. 3448/1993, importam Kopienā no Šveices.
(4)
Regula (EK) Nr. 634/2008 ir attiecīgi jāatceļ.
(5)
Saskaņā ar 2. protokolu grozītās salīdzināmās cenas piemēro no 2008. gada 1. augusta, tādēļ šajā regulā paredzētie pasākumi ir jāpiemēro no tās pašas dienas,
IR PIEŅĒMUSI ŠO REGULU.
1. pants
Regulu (EK) Nr. 634/2008 atceļ.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2008. gada 1. augusta.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 2. septembrī

Labels: 17
3
6
18
15